In Åbhandlungen vaschiana Autorn im 19. Jåhrhundert,  bsunders vom Philosophen Adolf Zeising (Lit.: Zeising, 1854) san de zwoa Schriftn zua Thesn zamgfügt worn, Pacioli häd in da De Divina Proportione in Zammårbat min Leonardo da Vinci an Zammadhang zwischn Kunst in am Goidnen Schnitt heagstäihd und na sei Wiadaentdeckung fiah´d Målerei vo da Renaissance gründt. Zeising is vo da Existenz von am Naturgsetz da Ästhetik überzeigt gwehn, vom dem d´Basis da Goidne Schnitt häd sei miassn. Er håd gsuacht und aa überroin an Goidnen Schnitt gfundn. Seine Schriftn håm se nachad rasch verbreit und a gscheide Euphorie ausglöst. Åndraseits zaogt a Literaturanalyse, dass vorm Zeising neamands in de Werke der Antikn oder da Renaissance an Goidnen Schnitt z´kenna glaabt håd. Deraloa Fund´ hand oiso heidzdåg umstrittn.